section_heading: Životopis
paragraph_text: Diplomirao je anglistiku i jugoslavistiku na Filozofskom fakultetu u Zagrebu (1959) te studirao na Kazališnoj akademiji (danas Akademija dramske umjetnosti). Bio je asistent režije, a 1969. režirao je, u samostalnoj i nezavisnoj produkciji FAS-a (Filmski autorski studio, Zagreb), dugometražni film Slučajni život, stilski srodan filmovima francuskoga Novog vala.